
Për Orarin  e punës për zyrat e gjendjes civile në bashki/njësi bashkiake/komuna

Në mbështetje të pikës 4, të nenit 102 të Kushtetutës së Republikës së Shqipërisë, ligjit nr. 9972, datë 28.7.2008 “Për ratifikimin e kontratës koncesionare “Për prodhimin dhe shpërndarjen e kartave të identitetit dhe të pasaportave elektronike“ ndërmjet Ministrisë së Brendshme të Republikës së Shqipërisë dhe Grupit të Sagem Securite dhe Fondit Shqiptaro-Amerikan të Ndërmarrjeve”,

Urdhëroj:

1. Orari i punës për zyrat e gjendjes civile në bashki/njësi bashkiake/ komuna nga datat 7. 6. 2009 deri më datë 28.6.2009, do të jetë nga ora 08.00 deri 22.00, për shtatë ditët e javës.
2. Moszbatimi i këtij orari konsiderohet kundërvajtje administrative dhe do të ndëshkohet sipas dispozitave ligjore.
3. Për  ndjekjen  e këtij urdhri ngarkohen Drejtoria e Përgjithshme e Gjendjes Civile, prefektët dhe kryetarët e bashkive/njësive bashkiake/komunave. 
Ky urdhër hyn në fuqi menjëherë.                                               
           
MINISTRI i brendshËm
Bujar  Nishani

